|  |
| --- |
| Askaridozė |
|  
*Ascaris lumbricoides* |
| ICD-10 | B77 |
| ICD-9 | 127.0 |
| LigųDB | 934 |

**Askaridozė** – parazitinių apvaliųjų kirmėlių *Ascaris lumbricoides* sukeliama liga. Daugiau nei 85 % atvejų infekcija jokiais simptomais nepasireiškia, ypač jeigu kirmėlių skaičius mažas. Simptomų padaugėja didėjant kirmėlių skaičiui; ligos pradžioje tai gali būti dusulys ir karščiavimas. Vėliau gali pasireikšti tokie simptomai, kaip pilvo tinimas, pilvo skausmas ir viduriavimas. Šia liga dažniausiai serga vaikai, kuriems dėl infekcijos gali taip pat prastai augti svoris, pasireikšti malnutricija (išsekimas dėl badavimo) ir atsirasti mokymosi sunkumų.

Priežastys ir ligos eiga
------------------------

Užsikrečiama suvalgius arba išgėrus produktų, užterštų iš išmatų patekusiais *askaridžių* kiaušinėliais. Žarnyne iš kiaušinėlių išsirita lervos, kurios, pragręžusios žarnos sienelę, su krauju patenka į plaučius. Čia jos įsiskverbia į alveoles ir patenka į trachėją, kur, sukėlusios kosėjimo refleksą, iškosimos ir nuryjamos. Tada lervos per skrandį į žarnyną patenka antrąjį kartą ir čia tampa suaugusiomis kirmėlėmis.

Profilaktika ir gydymas
-----------------------

Infekcijos profilaktikai reikia gerinti sanitarines sąlygas, įskaitant galimybės naudotis tualetais užtikrinimą ir tinkamą išmatų šalinimą. Nustatyta, kad apsauga pagerėja plaunantis rankas su muilu. Vietovėse, kuriose užsikrėtę daugiau nei 20 % gyventojų, rekomenduojama reguliariai gydyti kiekvieną asmenį. Dažnai pasitaiko kartotinių infekcijų. Vakcinos (skiepo) nėra. Pasaulio sveikatos organizacija rekomenduoja infekciją gydyti vaistais albendazoliu, mebendazoliu, levamizoliu arba pirantelio pamoatu. Kitos veiksmingos veikliosios medžiagos – tribendimidinas ir nitazoksanidas.

Epidemiologija
--------------

Visame pasaulyje askaridoze užsikrėtę nuo 0,8 iki 1,2 milijardų žmonių, o stipriausiai paveikta Užsachario Afrikos, Lotynų Amerikos ir Azijos populiacija. Dėl šios priežasties askaridozė laikoma dažniausia geohelmintoze (liga, kuria užsikrečiama per išmatomis užterštą dirvožemį). 2010 m. nuo jos mirė maždaug 2 700 žmonių, palyginti su 3 400 žmonių 1990 m. Kito porūšio *askaridėmis* užsikrečia kiaulės.

Nuorodos
--------

1. 1 2 3 4 5 6 7 8 9  Dold, C; Holland, CV (Jul 2011). „Ascaris and ascariasis.". *Microbes and infection / Institut Pasteur* **13** (7): 632–7. PMID 20934531. doi:10.1016/j.micinf.2010.09.012.
2. 1 2 3 4 5 6 7 8 9  Hagel, I; Giusti, T (Oct 2010). „Ascaris lumbricoides: an overview of therapeutic targets.". *Infectious disorders drug targets* **10** (5): 349–67. PMID 20701574. doi:10.2174/187152610793180876.
3. ↑  „Soil-transmitted helminth infections Fact sheet N°366". *World Health Organization*. 2013 m. birželio mėn.
4. ↑  Ziegelbauer, K; Speich, B; Mäusezahl, D; Bos, R; Keiser, J; Utzinger, J (Jan 2012). „Effect of sanitation on soil-transmitted helminth infection: systematic review and meta-analysis.". *PLoS medicine* **9** (1): e1001162. PMC 3265535. PMID 22291577. doi:10.1371/journal.pmed.1001162.
5. ↑  Fung, IC; Cairncross, S (Mar 2009). „Ascariasis and handwashing.". *Transactions of the Royal Society of Tropical Medicine and Hygiene* **103** (3): 215–22. PMID 18789465. doi:10.1016/j.trstmh.2008.08.003.
6. ↑  Jia, TW; Melville, S; Utzinger, J; King, CH; Zhou, XN (2012). „Soil-transmitted helminth reinfection after drug treatment: a systematic review and meta-analysis.". *PLoS neglected tropical diseases* **6** (5): e1621. PMC 3348161. PMID 22590656. doi:10.1371/journal.pntd.0001621.
7. 1 2  Keiser, J; Utzinger, J (2010). „The drugs we have and the drugs we need against major helminth infections.". *Advances in parasitology* **73**: 197–230. PMID 20627144. doi:10.1016/s0065-308x(10)73008-6.
8. ↑  Fenwick, A (Mar 2012). „The global burden of neglected tropical diseases.". *Public health* **126** (3): 233–6. PMID 22325616. doi:10.1016/j.puhe.2011.11.015.
9. ↑  Lozano, R (Dec 15, 2012). „Global and regional mortality from 235 causes of death for 20 age groups in 1990 and 2010: a systematic analysis for the Global Burden of Disease Study 2010.". *Lancet* **380** (9859): 2095–128. PMID 23245604. doi:10.1016/S0140-6736(12)61728-0.